Document ID: 32012R0947

IZVEDBENA UREDBA KOMISIJE (EU) št. 947/2012
z dne 12. oktobra 2012
o spremembi Uredbe Sveta (ES) št. 2368/2002 o izvajanju sistema potrjevanja procesa Kimberley za mednarodno trgovino s surovimi diamanti
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 2368/2002 z dne 20. decembra 2002 o izvajanju sistema potrjevanja procesa Kimberley za mednarodno trgovino s surovimi diamanti (1) in zlasti členov 19(6) in 20 Uredbe,
ob upoštevanju naslednjega:
(1)
Udeleženci sistema potrjevanja procesa Kimberley so po začasnem sprejetju na vmesnem zasedanju v Washingtonu junija 2012 s pisnim postopkom odobrili, da se na seznam udeležencev procesa Kimberly doda Kamerun. Ta odobritev je bila 14. avgusta 2012 potrjena z obvestilom predsednika procesa Kimberley.
(2)
Na podlagi Lizbonske pogodbe, ki je začela veljati 1. decembra 2009 je Evropska unija nadomestila in nasledila Evropsko skupnost, Za izboljšanje funkcionalnosti potrdila, kot je določeno v členu 2(g) Uredbe (ES) št. 2368/2002 je treba nekatere značilnosti, določene v Prilogi IV k navedeni uredbi, spremeniti tako, da bodo odražale te spremembe. Vendar pa je treba določiti realen časovni okvir za prilagoditev pristojnih organov Unije tem spremembam, pri čemer je treba upoštevati čas, ki je potreben, da se zagotovi razpoložljivost novega potrdila.
(3)
Poleg tega je treba posodobiti naslove Evropske unije in švicarske kontaktne točke v Prilogi II, seznam pristojnih organov držav članic v Prilogi III in seznam organizacij, ki se ukvarjajo z diamanti, v Prilogi V.
(4)
Priloge II, III, IV in V k Uredbi (ES) št. 2368/2002 je treba ustrezno spremeniti.
(5)
Ukrepi, predvideni s to uredbo, so v skladu z mnenjem odbora iz člena 22 Uredbe št. 2368/2002 -
SPREJELA NASLEDNJO UREDBO:
Člen 1
Uredba (EC) št. 2368/2002 se spremeni:
(1)
Priloga II se nadomesti z besedilom iz Priloge I k tej uredbi.
(2)
Priloga III se nadomesti z besedilom iz Priloge II k tej uredbi.
(3)
Priloga IV se nadomesti z besedilom iz Priloge III k tej uredbi.
(4)
Priloga V se nadomesti z besedilom iz Priloge IV k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Člen 3(1) pa se uporablja od 1. januarja 2013.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. oktobra 2012

Labels: 3
14
18